PROTOKOLL FRA 8.  MØTE I UNIVERSTETSSTYRETS STUDIEKOMITE	
	
FREDAG 21. NOVEMBER  2003 KL 12 15 – 15 30.

Til stede fra komiteen: Prorektor Anne-Brit Kolstø, leder, studiedekan Trygve Wyller, TF, nestleder, rådgiver Randi Gerd Øverland, Med.fak, studiedekan Tor Egil Førland, HF, studiedekan Nils D. Christophersen, MN (fra kl 13 00), ass. fakultetsdirektør Johannes Falk Paulsen, SV (vara for Asbjørn Rødseth), studiedekan Frøydis Hertzberg, UV, professor Gunnar Handal, Fagområdet for universitetspedagogikk, senterleder Bente Herstad, SUM, (vara for Beatrice Halsaa) Magnus Worren, Studentparlamentet, Ingrid Stranger-Thorsen, Studentparlamentet, Trond Y. Larsen (vara for Anette Wilberg), Studentparlamentet, overbibliotekar Anne-Mette Vibe, UB (vara for Jan Erik Røed), observatør.
Sekretariat: avdelingsdirektør Toril Johansson, SFA, seniorrådgiver Kirsti Harg, SFA/stab, rådgiver Rune A. Thele, SFA/SLS (sak  4). 
Andre: Leder Vidar Grøtta; Karrieresenteret (sak 1)
Forfall: studiedekan Per A. Brodal, Med.fak, og vara Arild Stenvik OD, studiedekan Mads H. Andenæs, JF, dekan Asbjørn Rødseth, SV, Faglig leder Beatrice Halsaa, SKK, Anette Wilberg, Studentparlamentet, biblioteksdirektør Jan Erik Røed, UB (observatør).

0	Godkjenning av dagsorden. 
	Dagsorden ble godkjent. Protokoll fra forrige møte, se http://www.admin.uio.no/sfa/sfa/studiekom/ 

	Orienteringssaker: 
	Opplegg for evaluering av kvalitetsreformen-Orientering. Brev av 3.11.03 fra Rokkansenteret var utsendt.
	Kvalitetssikring av examen philosophicum: Notat av 10.11.03 til Studiekomiteen fra styringsgruppen for examen philosophicum ble delt ut.

1.8-03 Studieprogrammenes arbeidsmarkedsmuligheter	 
	En av intensjonene med studiereformen er å forbedre og tydeliggjøre universitetsstudienes arbeidslivsrelevans. Leder Vidar Grøtta ved Karrieresenteret ved UiO orienterte om senterets tilbud og om hvordan programmene med forholdsvis enkle midler kan styrke studentenes jobbmuligheter. Se også http://www.karrieresenteret.uio.no/Intramax/karrieresenteret/  
	Vedtak: Studiedekanene anmodes om å bidra til kontakt mellom sitt fakultets programstyrer og Karrieresenteret med sikte på å styrke informasjonen om kandidatenes kompetanse og om deres jobbmuligheter.

2.8-03 Innføring av kulturhistorie som fagnavn 
	J.nr. 03/7643
	Fagene etnologi og folkloristikk er lagt til en seksjon for kulturhistorie ved Institutt for kulturstudier (IKS). Instituttet har fremmet ønske om at kulturhistorie nå brukes som felles fagnavn for de to fagene og at de vitenskapelig ansatte bruker navnet kulturhistorie i stillingstittelen. Navnet er ment å understreke at det dreier seg om et humanistisk kulturfag til forskjell fra de mer samfunnsvitenskapelige betegnelsene kulturstudier og kulturvitenskap som brukes ved andre institusjoner. UiO har programmet Kultur og kommunikasjon ved SV og Kultur- og idéstudier ved HF. Universitetsdirektørens notat av 30.10.03 var sendt ut.
	Vedtak: Studiekomiteen anbefaler universitetsledelsen å godkjenne at kulturhistorie tas i bruk som felles fagnavn for etnologi og folkloristikk samt som stillingstittel for vitenskapelige tilsatte ved seksjon for kulturhistorie.

3.8-03  Karaktergrense ved tilgang til høyere nivå i Lektor- og adjunktprogrammet
	J.nr. 00/14447
	Karakteren C eller bedre er fastsatt som opptaksnivå for mastergrader ved UiO. Følgende situasjon er oppstått: Studentene som opptas til LAP, opptas til et 5-årig studium. Mange studenter med avlagte grunn- og mellomfag får innpassing i programmet. Enkeltstudenter som er innpasset til studiets avsluttende del (masternivået), har ikke en karakter som gir adgang til det tilsvarende faget.
	Diskusjonsnotat av 13.11.03 var utsendt.
	Vedtak: Studiekomiteens diskusjon formidles til programstyret for LAP.

4.8-03 Innføring av kvalitetssystem for utdanningsvirksomheten ved UiO
	J.nr. 02/8190
	Notat av 17.11.03 fra sekretariatet samt rapporten ”Kvalitetsspeilet” fra 	Oppdragsgruppen ved Pedagogisk forskningsinstitutt var utsendt.
	Vedtak: 
	Komiteen anbefaler det fremlagte forslag til felles rammer for bruk av eksterne sensorer med de justeringer som fremkom under møtet.
	Komiteen ser behovet for å innføre en bredere kartlegging av studentenes tilfredshet med læringsmiljøet ved UiO og ber om at spørsmål knyttet til kostnader, ansvar for gjennomføring etc klarlegges i forkant av styrebehandlingen av kvalitetssystemet.
	Komiteen ber om at det arbeides videre med prosedyren for årlig vurdering og rapportering ut fra innspillene på møtet og at forslaget ferdigstilles og forelegges komiteen som en del av systembeskrivelsen.

5.8-03 Bruk av karaktersystemet bestått/ikke bestått 
	J.nr. 01/9188
	Det er oppstått spørsmål knyttet til grensen mellom bestått og ikke bestått i karaktersystemet med bare disse to trinnene, jf. diskusjon i forrige møte. Notat fra Gunnar Handal av 7.11.03 var utsendt.
	Leder la fram følgende forslag til vedtak: 
§ 8.1.2 Karakterskalaen Bestått/Ikke bestått  i Forskrift om studier og eksamener ved Universitetet i Oslo fastsatt av universitetsstyret 6. mai 2003 lyder:  
”Når karakterskalaen Bestått/Ikke bestått benyttes ved Universitetet i Oslo, skal dette være et selvstendig vurderingsuttrykk uten sammenheng med den graderte karakterskalaen, jf § 8.1.1.”
Dette innebærer at grensen mellom Bestått og Ikke bestått fastlegges med referanse til kvalitetskrav som – på selvstendig grunnlag – skiller mellom det som kan godkjennes og det som ikke kan godkjennes, for eksempel som grunnlag for videre studier. Det betyr at grensen ikke skal koples til grensen mellom karakteren E og F.
Larsen fremmet forslag om at ordene ”for eksempel som grunnlag for videre studier” strykes.

Ved avstemming falt endringsforslaget med 4 stemmer (Wyller, Larsen, Stranger-Thorsen, Worren)

Vedtak: Studiekomiteen anbefaler universitetsledelsen å slutte seg til følgende fortolkning av § 8.1.2 Karakterskalaen Bestått/Ikke bestått  i Forskrift om studier og eksamener ved Universitetet i Oslo fastsatt av universitetsstyret 6. mai 2003 som lyder:  
”Når karakterskalaen Bestått/Ikke bestått benyttes ved Universitetet i Oslo, skal dette være et selvstendig vurderingsuttrykk uten sammenheng med den graderte karakterskalaen, jf § 8.1.1.”
Dette innebærer at grensen mellom Bestått og Ikke bestått fastlegges med referanse til kvalitetskrav som – på selvstendig grunnlag – skiller mellom det som kan godkjennes og det som ikke kan godkjennes, for eksempel som grunnlag for videre studier. Det betyr at grensen ikke skal koples til grensen mellom karakteren E og F.

6.8-03 Tiltak for å bidra til kvalitetssikring av engelskspråklige studietilbud
	Det var sendt ut notat fra studiedekan Frøydis Hertzberg av 13. november 2003 om
konferansen Integrating content and language ved Universitetet i Maastricht om undervisning på engelsk i høyere utdanning. En felles erfaring ser ut til å være at man ofte underkommuniserer problemene ved å gi undervisning på engelsk når verken læreren eller størstedelen av studentene har det som sitt morsmål. Studentevalueringer og mer uformelle tilbakemeldinger tyder på problemer.
Vedtak: Studiekomiteen kommer tilbake til saken

7.8-03 Møteplan 2004 vår
	Følgende møtedatoer var foreslått: Fredager 12 15 -15:  9. januar, 13. februar, 19. mars, 16. april, 14. mai og 11. juni.
Vedtak: Møteplan våren 2004 fastsettes i samsvar med forslag.

8.8-03 Eventuelt
	Det var ingen saker til eventuelt.

Toril Johansson/sign
avdelingsdirektør			
					Kirsti Harg/sign
					seniorrådgiver